Sur le roman de Tristan. 



449 



dieu m'ayde que ie ne lerray mes premiers 

 amours. Atant s'en va Palamides qui n'y 

 fait aultre deleance et s'en va trop durement 

 blecié. et Tristan ne restoit mie trop sain. 

 Adonc s'en entrent en la tour, si desar- 

 ment Tristan, et Yseult ly restraint ses 

 plaies, et puis comencent à mengier. Apres 

 mengier comence Tristan à parler à la 

 reyne Yseult et ly dist: Dame, vous savés 

 bien que ie n'ay mie parti mon euer da 

 vous, ne vous le vostre de moy, et sa- 

 chiés vraiement que, se le roy Marc le set, 

 il nous occira. pour ce loeroi-ge que nous 

 allissions en la meson du roy Artus, car 

 là n'aurons nous garde du roy Marc, si 

 userons vie en ioie ensemble. — Tristan, 

 fait la reyne, vous savés bien que nous 

 entr'amons par force, ne nostre amour ne 

 fu onques aperceue, et se nous allons ore 

 en telle manière, nostre follie sera conneue 

 apertement, et si en seroiés donc apellé 

 traître de vostre oncle et moy reyne des- 

 lealle. et pour ce loe-ge que nous en alons 

 ariere, et telle vie que nous avons menée 

 iusques cy, si menons iusques à temps, et 

 se nous estions aperceus par nulle aven- 

 ture, adonc prendrions nous conseill que 

 nous pourions faire. — Dame, fait Tristan, 



le voulés vous donc ainsy ? — Oy, fait elle, 

 sans faille. — Et ie le veul donc, fait Tris- 

 tan, puis qu'il vous plaist, mais sachi. 

 vraiement que, se le roy Marc nous apar- 

 soit en nulle manière, nous n'aurons ia- 

 mais si bon yssir de ses mains et hors de 

 Cornoualle que nous [aurions] orendroit. 



Que vous diroie-ge? Deubs iour demo- 

 rerent ensemble entre Tristan et Yseult à 

 telle ioie et à tel soûlas corne leur pleut. 

 Et ceulx de la tour demandèrent asses s'il 

 avoient veu leur seigneur, et Tristan dit 

 qu'il cuidoit que ce fust celuy qu'il avoient 

 trouvé occis et mort. Apres ce se dépar- 

 tirent de la tour Tristan et Yseult et Gou- 

 vernai tant seulement, comanderent moult 

 ceulx de leans à dieu et puis se mistrent 

 au cheînin et chevauchèrent tant quil vin- 

 drent à la court. Quant il furent descen- 

 dus, Tristan vint tout armé devant son 

 oncle et dit: Oncle, dit il, veés cy la reyne 

 Yseult, ie vous la rent. vous la donastes 

 follement et ie la vous remaine à moult 

 grant paine. et se vous amés vostre amour, 

 si la gardés mieulx aucune fois. Le roy 

 Marc l'en mercie moult et dit que iamais 

 ne metra sa famé en telle aventure. 



Fin du ms. 



